text: ໜ້າທໍາອິດມ່ວນ > ຂ່າວບັນເທີງ > 5 ກິດຈະກຳແກ້ເບື່ອ ໃນວິກິດໂຄວິດ-19 ເມື່ອເຫຼົ່າດາລາຢູ່ເຮືອນ ພວກເຂົາມີກິດຈະກຳຫຍັງແດ່ ?
  9 ເມສາ 20 (17:30) ເປີດອ່ານ ຄວາມຄິດເຫັນ 0
  ໄດ້ຮັບຜົນກະທົບທົ່ວທຸກແຫ່ງ ສຳລັບການແພ່ລະບາດຂອງເຊື້ອໄວຣັດໂຄວິດ-19 ເຊັ່ນດຽວກັນກັບບັນດາຄົນດັງດາລາ ທີ່ຕ້ອງຢຸດກິດຈະກຳ ທີ່ໄດ້ວາງແຜນເອົາໄວ້ໝົດ, ເພື່ອປະຕິບັດຢ່າງຖືກຕ້ອງຕໍ່ນະໂຍບາຍ ຢູ່ບ້ານຢຸດເຊື້ອ ເພື່ອຊາດ ຕາມຄຳແນະນຳຂອງລັດຖະບານ.
  ແຕ່ເຖິງຢ່າງໃດກໍຕາມ ເຫຼົ່າດາລາກໍບໍ່ໄດ້ປະປ່ອຍເວລາໃຫ້ເສຍຖິ້ມຢ່າງໄຮ້ຄ່າ ເພາະບັນດາຄົນດັງຫຼາຍໆຄົນ ເລືອກທີ່ຈະໃຊ້ພື້ນທີ່ທາງສື່ສັງຄົມອອນລາຍ ຜ່ານຊ່ອງທາງໂຊຊຽວຕົນເອງ ຊັກຊວນແຟນໆມາຮ່ວມເຮັດກິດຈະກຳແກ້ ເບື່ອນຳກັນ, ຊຶ່ງຈະມີກິດຈະກຳສຸດຮິດຫຍັງແດ່ ຕິດຕາມອັບເດດໄປໆເລີຍ:
  1.ຟິດ ແລະ ເຟີມງ່າຍໆ ໂດຍການອອກກຳລັງກາຍສູ້ໂຄວິດ: ຍົກໃຫ້ເປັນອັນດັບໜຶ່ງເລີຍ ສຳລັບກິດຈະກຳ ອອກກຳລັງກາຍແບບງ່າຍໆ ພາຍໃນເຮືອນ ບໍ່ວ່າຈະເປັນ ອໍ້າ ອະທິຊາດ, ນິວ ວົງສະກອນ ແລະ ແອນ ທອງປະສົງ ເປັນຕົ້ນ ທີ່ໄດ້ຟິດຫຸ່ນຕົນເອງ ໃນໄລຍະຢູ່ເຮືອນ,​ ທຸກຄົນລອງເຮັດຕາມກັນໄດ້ ເພື່ອຈະໄດ້ມີຫຸ່ນທີ່ດີ ແລະ ແຂງແຮງຄືເຫຼົ່າດາລາ.
  2. ເຂົ້າເຮືອນຄົວເຮັດອາຫານກິນເອງ ຫຼື ຈະສັ່ງເມນູເດັດໆໃຫ້ມາເສີບຮອດເຮືອນກໍດີອີກແບບ: ເລື່ອງກິນເລື່ອງໃຫຍ່ ດັ່ງນັ້ນໃນວິກິດການນີ້ ຫຼາຍຄົນກໍໄດ້ອອກມາໂຊສີມືການເຮັດກິນ.
  3. ໃຊ້ເວລາກັບຄອບຄົວ ຫຼິ້ນກັບລູກຫຼານໃຫ້ມ່ວນ ແລະ ມີຄວາມສຸກເຕັມທີ່: ກ່ອນທີ່ຈະມີການແພ່ລະບາດຂອງໄວຣັດໂຄວິດ-19 ຫຼາຍຄົນກໍຕ່າງສຸມໃສ່ວຽກເປັນຫຼັກ, ນີ້ຖືເປັນໂອກາດດີທີ່ຫຼາຍຄົນຈະໄດ້ໃຊ້ເວລາກັບຄອບຄົວ ແລະ ເຮັດກິດຈະກຳຮ່ວມກັນ ເກັບເປັນຄວາມຊົງຈຳດີໆ.
  4. ທຳຄວາມສະອາດ ແລະ ປົວແປງເຮືອນຊານບ້ານຊ່ອງ ໃຫ້ເປັນຕາຢູ່ ເພື່ອເສີມສ້າງດວງໃຫ້ເຮັງ ຕ້ອນຮັບປີໃໝ່ໃຫ້ຈະເລີນກ້າວໜ້າ: ດົນນານທີ່ຈະໄດ້ມີໂອກາດຢູ່ເຮືອນໃຊ້ເວລາທຳຄວາມສະອາດ ຢ່າງເຕັມທີ່, ດາລາຫຼາຍຄົນກໍລົງມືຈັດການ ເຄື່ອງເຮືອນວາງໄວ້ໃຫ້ເປັນລະບຽບ ພ້ອມປູກຕົ້ນໄມ້, ຈັດສວນ, ປູກດອກໄມ້ ຢ່າງງົດງາມ ເວົ້າໄດ້ວ່າ: ປ່ຽນບັນຍາກາດເຮືອນໃຫ້ເປັນຕາຢູ່ ແລະ ສົດຊື່ນຍິ່ງຂຶ້ນ.
  5. ເຜີຍຂໍ້ສົງໄສ ຕອບຂໍ້ຄ້າງຄາໃຈ ຜ່ານໄອຈີ ສະຕໍຣີ / ອັດຄລິບ challenge ປົນຕະຫຼົກ: ຢູ່ເຮືອນເພື່ອຊາດກໍບໍ່ໄດ້ໜ້າເບື່ອສະເໝີໄປ ມີກິດຈະກຳ challenge ໃຫ້ທ້າກັນຫຼິ້ນ ໂດຍສະເພາະດາລາໄດ້ອອກມາເຕັ້ນ, ໂພສຮູບ, ລິບຊິ້ງ ແລະ ຕອບຄຳຖາມຈາກແຟນຄລັບ ໃຫ້ຫາຍຄາໃຈ ຊຶ່ງທີ່ຜ່ານມາກໍມີ ອາທິ ນົນ ຊານົນ, ນາຍ ນະພັດ, ຈ໊ະ ອາສະຫຍາມ ທີ່ຮ່ວມຫຼິ້ນເປັນຕົ້ນ.
  ດາລາໄທ ກິດຈະກຳແກ້ເບື່ອ ບັນເທີງ ຂ່າວປະຈໍາວັນ ຂ່າວບັນເທີງ
  ຍັງຄິດຮອດຄວາມຫຼັງ! ຕ່າຍ ອໍລະໄທ ໂພສຮູບທີ່ຖ່າຍຢູ່ທາດຫຼວງໃນເມື່ອກ່ອນ ເນື່ອງໃນວັນວິສາຂະບູຊາ
  7 ພຶດສະພາ 20 (14:00)
  ເຫຼົ່າແຟນຄລັບເສຍໃຈ! ເຈົ້າແມ່ນາຄີ "ແຕ້ວ" ປິດສາກຮັກ 14 ປີ! ຍອມຮັບເລີກລາກັບແຟນໜຸ່ມ
  28 ເມສາ 20 (10:29)
  9 ເມສາ 20 (17:30) ເປີດອ່ານ103 ຈໍານວນທີ່ຖືກແບ່ງປັນ0 ຈໍານວນຄອມເມັ້ນ 0